CELEX: 62014TN0792
Language: hr
Date: 2014-12-05 00:00:00
Title: Predmet T-792/14 P: Žalba koju je 5. prosinca 2014. podnio Eric Vanhalewyn protiv presude Službeničkog suda od 25. rujna 2014. u predmetu F-101/13, Osorio i dr. protiv EEAS-a

9.2.2015   
            
            
               HR
            
            
               Službeni list Europske unije
            
            
               C 46/57
            
         Žalba koju je 5. prosinca 2014. podnio Eric Vanhalewyn protiv presude Službeničkog suda od 25. rujna 2014. u predmetu F-101/13, Osorio i dr. protiv EEAS-a
   (Predmet T-792/14 P)
   (2015/C 046/73)
   Jezik postupka: francuski
   
      Stranke
   
   
      Žalitelj: Eric Vanhalewyn (Grand Baie, Republika Mauricijus) (zastupnici: S. Orlandi i T. Martin, odvjetnici)
   
      Druga stranka u postupku: Europska služba za vanjsko djelovanje (EEAS)
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               poništi presudu Službeničkog suda Europske unije (treće vijeće) od 25. rujna 2014., u predmetu F-87/12 (Osorio/EEAS);
            
         
               —
            
            
               sam donese odluku da se:
               
                           —
                        
                        
                           poništava pobijana odluka;
                        
                     
                           —
                        
                        
                           nalaže EEAS-u snošenje troškova prvostupanjskog i drugostupanjskog postupka.
                        
                     
         
      Žalbeni razlozi i glavni argumenti
   
   Iz žalbe proizlazi da žalitelj traži poništenje presude Službeničkog suda (treće vijeće) od 25. rujna 2014., u predmetu F-101/13, Osorio i dr../EEAS.
   U prilog osnovanosti žalbe žalitelj ističe tri žalbena razloga.
   
               1.
            
            
               Prvi žalbeni razlog temelji se na pogrešci koja se tiče prava, s obzirom na to da je Službenički sud (u daljnjem tekstu: SS) smatrao, s jedne strane, da je propust EEAS-a da usvoji opće odredbe članka 10. Priloga X. Pravilniku o osoblju za dužnosnike Europske unije (u daljnjem tekstu: Pravilnik) bio opravdan činjenicom da se EEAS još uvijek nalazio, što se tiče primjene te odredbe, u razdoblju prilagodbe i, s druge strane, da se žalitelj može osnovano pozivati na povredu obveze usvajanja općih odredaba samo ako dokaže da je tijelo tijelo za imenovanje tu odredbu primjenjivalo proizvoljno.
            
         
               2.
            
            
               Drugi žalbeni razlog temelji se na pogrešci koja se tiče prava, koju je počinio SS utoliko što je smatrao da je EEAS valjano obrazložio pobijanu odluku iako nije izložio razloge koji su doveli do toga da tijelo za imenovanje odstupi od negativnog mišljenja odbora osoblja.
            
         
               3.
            
            
               Treći žalbeni razlog temelji se na pogrešci koja se tiče prava, s obzirom da je SS zauzeo stajalište da tijelo nadležno za imenovanja može, u nedostatku općih odredaba, uzimati u obzir i druge čimbenike, osim onih predviđenih Pravilnikom za ocjenu težine općih životnih uvjeta u mjestima zaposlenja službenika izvan Europske unije.